绿水接柴门, 有如桃花源。 忘忧或假草, 满院罗丛萱。 暝色湖上来, 微雨飞南轩。 故人宿茅宇, 夕鸟栖杨园。 还惜诗酒别, 深为江海言。 明朝广陵道, 独忆此倾樽。雨中百草秋烂死, 阶下决明颜色鲜。 著叶满枝翠羽盖, 开花无数黄金钱。 凉风萧萧吹汝急, 恐汝后时难独立。 堂上书生空白头, 临风三嗅馨香泣。 阑风长雨秋纷纷, 四海八荒同一云。 去马来牛不复辨, 浊泾清渭何当分? 禾头生耳黍穗黑, 农夫田妇无消息。 城中斗米换衾禂, 相许宁论两相值? 长安布衣谁比数? 反锁衡门守环堵。 老夫不出长蓬蒿, 稚子无忧走风雨。 雨声飕飕催早寒, 胡雁翅湿高飞难。 秋来未曾见白日, 泥污后土何时干?
鞭影落春堤, 绿锦鄣泥卷。 脉脉逗菱丝, 嫩水吴姬眼。 啮膝带香归, 谁整樱桃宴。 蜡泪恼东风, 旧垒眠新燕。
浓似春云淡似烟, 参差绿到大江边。 斜阳流水推篷坐, 翠色随人欲上船。
红楼梦相关
红楼梦人物
红楼梦典籍